Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 377

1. A tagjelölt országok végrehajtó hivatalában a támogatás kezelésére való képessége értékelésének minimális kritériumai. A Bizottság az alábbi kritériumokat alkalmazza annak értékelésére, hogy mely partnerország végrehajtó hivatalai képesek a támogatás decentralizált kezelésére: (i) léteznie kell a Program kezelésére alkalmas, pontosan definiált rendszernek, a maga teljes körű belső eljárási szabályaival, pontosan meghatározott intézményi és egyéni kötelezettségeivel; (ii) tiszteletben kell tartani a hatáskörök elválasztásának elvét azért, hogy a beszerzés és fizetés rendszerében ne merüljön fel az érdekellentét kockázata; (iii) a feladat ellátásával megfelelően képzett alkalmazottakat kell megbízni. Az alkalmazottaknak megfelelő könyvvizsgálati ismerettel és tapasztalattal, nyelvismerettel kell rendelkezniük, valamint részt kell venniük a Közösségi Programok végrehajtásával kapcsolatos képzésben.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes